Document ID: 32002R1614

32002R1614
L 244/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1614/2002 НА КОМИСИЯТА
от 6 септември 2002 година
относно адаптиране на Регламент (ЕО, Евратом) № 58/97 на Съвета към икономическото и техническото развитие и за изменение на Регламенти (ЕО) № 2700/98, (ЕО) № 2701/98 и (ЕО) № 2702/98 на Комисията
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. относно структурната бизнес статистика (1), изменен с Регламент (ЕО, Евратом) № 410/98 (2), и по-специално член 12, точки i), ii), iii), vii) и viii) от него,
като има предвид, че:
(1)
Необходимо е редовно актуализиране на списъците с характеристики, установени в Регламент (ЕО, Евратом) № 58/97, както и изискваното ниво на разбивки в отговор на променящите се потребности, в резултат от икономическото развитие.
(2)
Разпоредбите на Регламент (ЕО, Евратом) № 58/97 относно събирането и статистическото обработване на данни, обработването и предаването на резултатите следва да се приспособят към икономическото и техническо развитие.
(3)
Добавянето на някои важни характеристики и заличаването на други, чието събиране е трудно и скъпо, следва да подобри баланса между секторната статистика, и особено между секторите на промишлеността и услугите.
(4)
Освен това, уместно е да бъдат добавени някои нови определения към Регламент (ЕО) № 2700/98 на Комисията от 17 декември 1998 г. относно дефинициите на характеристиките за структурната бизнес статистика (3), и да се заличат или изменят някои от съществуващите определения в този регламент, с цел да отговарят по-добре на съответните дейности.
(5)
Намаляването на нивото на разбивки от поредици в зависимост от размера на класа, предвидено в Регламент (ЕО) № 2701/98 на Комисията от 17 декември 1998 г. относно серия от данни, които да бъдат съставени за структурната бизнес статистика (4), следва да облекчат статистическата тежест и да подобрят качеството на предоставената статистика.
(6)
Техническият формат за данните относно следващи години, предоставен от Регламент (ЕО) № 2702/98 на Комисията от 17 декември 1998 г. относно техническия формат на предаването на структурната бизнес статистика (5) следва да бъде адаптиран с оглед улесняване на такова предаване.
(7)
Регламенти (ЕО) № 2700/98, (ЕО) № 2701/98 и (ЕО) № 2702/98 следва да бъдат съответно изменени.
(8)
Мерките, предвидени в настоящия регламент, са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО, Евратом) № 58/97 се адаптира към икономическото и техническо развитие в съответствие с приложение I към настоящия регламент.
Член 2
Приложението към Регламент (ЕО) № 2700/98 се изменя в съответствие с приложение II към настоящия регламент.
Член 3
Приложението към Регламент (ЕО) № 2701/98 се изменя в съответствие с приложение III към настоящия регламент.
Член 4
Приложението към Регламент (ЕО) № 2702/98 се изменя в съответствие с приложение IV към настоящия регламент.
Член 5
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент се прилага за данните относно 2002 референтна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 септември 2002 година.

Labels: 7
4
19